ශ්‍රී ලාංකීය තරුණ පරපුර දුම්වැටි උවඳුරෙන් ගලවා ගැනීම සඳහා සිගරට් පැකැට් මත සියයට 80ක ප්‍රමාණයක් රූපමය සෞඛ්‍ය අනතුරු ඇඟවීම ඇතුළත් කිරීම වෙනුවෙන් රජය ගෙන තිබෙන ක්‍රියාමාර්ගය සැබවින්ම ප්‍රශංසනීය බව ද පෙන්වා දෙති.දුම්වැටි භාවිතයෙන් තොර ශ්‍රී ලංකාවක් නිර්මාණය කිරීම සඳහා කටයුතු කිරීම අවශ්‍ය වන අතර ඒ වෙනුවෙන් සියලු දෙනාගේම සහයෝඟය අවශ්‍ය බව ශ්‍රී ලංකා වෛද්‍ය සභාවේ සභාපති මහාචාර්ය කාලෝ ෆොන්සේකා මහතා ප්‍රකාශ කරයි.ඒ වෙනුවෙන් වත්මන් රජය ක්‍රියාමාර්ග ගනිමින් සිටින බව පෙන්වා දෙන ඒ මහතා මේ කාර්යයේදී විද්වතුන් පිරිසක් අත්වැල් බැඳගෙන සිටීම සතුටට කරුණක් බවද ඒ මහතා සඳහන් කරයි.මේ සම්බන්ධයෙන් අදහස් දක්වන වෛද්‍ය සමාධි රාජපක්ෂ මහතා සඳහන් කරන්නේ මිලියන 20ක් වාසය කරන ශ්‍රී ලංකාවේ දුම්බීම හේතුවෙන් වාර්ෂිකව 20,000ක් පමණ මියයන බවත් දුම්බීම හේතුවෙන් ඇතිවන සෞඛ්‍යමය හානියට අමතරව ඒ හා සමාන අයුරින් විනාශකාරී ආර්ථික පාඩුවක් රටතුළ සිදුවන බවත්ය.මේ වනවිට රටේ පවතින විශාලතම ත්‍රස්තවාදය මෙය බව පෙන්වා දෙන ඒ මහතා 2012 වසරේ අගෝස්තු මස 08දා සිගරට් පැකැට් මත සියයට 80ක ප්‍රමාණයක් රූපමය සෞඛ්‍ය අනතුරු ඇඟවීම ඇතුළත් කිරීම සම්බන්ධයෙන් ගැසට් නිවේදනය ප්‍රකාශයට පත්කළ බවද මේ වසරේ පෙබරවාරි මස 19 දා පාර්ලිමේන්තුවේ දී සියලු මන්ත්‍රීවරුන්ගේ අනුමැතිය ලැබී තිබෙන බවද සඳහන් කරයි.දුම්කොල සමාගම් විසින් රජයේ ක්‍රියාමාර්ගයට විරෝධය පළකරමින් නඩු පවරා තිබෙන බවද ඒ සම්බන්ධයෙන් වන තීන්දුව අද (12) ප්‍රකාශයට පත්කිරීමට නියමිත බවද ඒ මහතා පෙන්වා දෙයි.ජීවක පදනම පසුගිය වර්ෂ 20ක කාලයේදී දුම්කොළ භාවිතයට එරෙහිව කටයුතු කර තිබෙන බව සිහිපත් කරන වෛද්‍ය සමාධි රාජපක්ෂ මහතා ඒ වෙනුවෙන් මේ රටේ විද්වතුන් විශාල පිරිසක් කටයුතු කරන බවද කියා සිටී..